Anis Basim Moujahid (født 4. juli 1992 i København i Danmark), best kjent under artistnavnet Basim, er en dansk popsanger og låtskriver av marokkansk opprinnelse. Han er kjent for å ha deltatt i danske "X Factor" i 2008 og for å ha vunnet Dansk Melodi Grand Prix i 2014 med sangen «Cliche Love Song». Han representerte deretter Danmark på hjemmebane i Eurovision Song Contest 2014, der han endte på niendeplass.